கேள்வி: கலாதான் பன்னோக்கு போக்குவரத்து திட்டம் - கடல்-ஆறு-சாலை வழித்தடங்கள் என்பது என்ன?
பதில்: இத்திட்டத்தின் 859 கிலோமீட்டர் நீள போக்குவரத்திற்கு கடல், ஆறு, சாலைகள் பயன்படுத்தப்படுகிறது. 3 நிலைகள் கொண்ட இத்திட்டத்தின் மொத்த நீளம் 859 கிலோமீட்டர் ஆகும். அதில் கொல்கத்தா துறைமுகம் முதல் சிட்டவே துறைமுகம் வரை கடல் வழித்தடம் 539 கிலோமீட்டர் ஆகும். சிட்டவேயிலிருந்து பலேத்வா நகரத்திற்கு கலாதான் ஆறு வழித்தடம் 158 கிலோமீட்டர் நீளம் கொண்டது. பலேத்வா நகரத்திலிருந்து வடகிழக்கு இந்தியாவின் மிசோரம் மாநிலத் தலைநகரம் அய்சால் வரை 162 கிலோமீட்டர் நீளத்திற்கு சாலை அமைக்கப்படுகிறது. * நிலை 1: கொல்கத்தாவிலிருந்து மியான்மர் நாட்டின் சிட்டவே துறைமுகம் வரை 539 கிலோமீட்டருக்கு வங்காள விரிகுடாவில் கடல் வழித்தடம் கொண்டுள்ளது. சிட்டவே துறைமுகத்தை 40,000 டன் எடை வரையிலான சரக்குகளை ஏற்றி இறக்கும் வகையில் மேம்படுத்தப்பட்டுள்ளது. * நிலை 2: சிட்டவே துறைமுகத்திலிருந்து, கலாதான் ஆறு நீர் வழித்தடம் வழியாக வடக்கில் 158 கிலோமீட்டர் தொலைவில் உள்ள பலேத்வா நகரத்திற்கு செல்ல படகுத் துறைகள் அமைக்கப்பட்டுள்ளது. ஒவ்வொரு முனையமும் நாள் ஒன்றிற்கு 300 டன் சரக்குகள் கையாளும் வகையில் பெரிய அளவிலான சரக்குப் படகுகள் இயக்க 6 முனையங்கள் கலாதான் ஆற்றில் நிறுவப்பட்டுள்ளது. இந்த ஆற்றின் படகுத் துறை முனையங்களை இந்தியா அமைத்து மியான்மர் அரசிடம் ஒப்படைத்துள்ளது.[https://www.business-standard.com/article/economy-policy/cabinet-clears-revised-cost-for-kaladan-multi-modal-transit-transport-project-115101400905_1.html Delay in Kaladan project], ''Business Standard'', 2018. * நிலை 3: பலேத்வா நகரத்திலிருந்து வடகிழக்கு இந்தியாவின் மிசோரம் மாநிலத்தின் அய்சால் வரை 162 கிலோமீட்டர் தொலைவிற்கு சாலைகள் அமைக்கப்பட்டு வருகிறது.